**NOTA DE FUNDAMENTARE**

**la proiectul hotărârii Guvernului cu privire la alocarea mijloacelor financiare**

**(pentru lichidarea consecințelor situațiilor de urgență din lunile iunie-iulie 2024)**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul hotărârii Guvernului cu privire la alocarea mijloacelor financiare (pentru lichidarea consecințelor situațiilor excepționale din lunile iunie-iulie 2024) a fost elaborat de către Ministerul Afacerilor Interne. |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Proiectul actului normativ a fost elaborat în temeiul art. 19 lit. g) din Legea finanțelor publice și responsabilității bugetar – fiscale nr. 181/2014 și reiese din pct. 6 din Decizia Comisiei pentru Situații Excepționale a Republicii Moldova din 16 octombrie 2024, reflectată în Procesul-verbal nr. 7. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Proiectul actului normativ a fost elaborat urmare examinării în cadrul ședințelor Comisiei pentru Situații Excepționale a Republicii Moldova a demersurilor Ministerului Educației și Cercetării și ale autorităților administrației publice locale din raioanele Telenești, Dondușeni și Orhei privind lichidarea consecințelor situațiilor excepționale care au avut loc pe teritoriul acestora.  **1.** La 11 iunie 2024, opt localități din raionul Telenești (comunele Suhuluceni, Ghiliceni Târșiței și satele Chiștelnița, Crăsnășeni, Ciulucani, Nucăreni, Scorțeni, Coropceni), precum și la 17 iulie 2024, satul Țaul din raionul Dondușeni au fost afectate de situațiile excepționale cu caracter natural „*Ploi torențiale cu grindină*” și „*Ploi torențiale cu grindină și cu vânt puternic”*.  Ca rezultat al ploilor torențiale cu grindină au fost distruse parțial sau total drumurile locale și a fost afectată infrastructura rutieră care asigură accesul și condițiile optime de transport pentru locuitorii din cele 9 localități pe o lungime totală de 42 km, precum și cauzate prejudicii fondului locativ, după cum urmează:  Raionul Telenești:  - comuna Ghiliceni – 1 km de drum, paguba materială directă constituind suma de 54 000 lei;  - comuna Târșiței – 1 km de drum, paguba materială directă constituind suma de 53 760 lei;  - comuna Suhuluceni – 6 km de drum, paguba materială directă constituind suma de 132 000 lei;  - satul Chiștelnița – 6 km de drum, paguba materială directă constituind suma de 1 711 280 lei;  - satul Crăsnășeni – 8 km de drum, paguba materială directă constituind suma de 345 600 lei;  - satul Ciulucani – 2 km de drum, paguba materială directă constituind suma de 190 600 lei;  - satul Nucăreni – 1 km de drum, paguba materială directă constituind suma de 144 000 lei;  - satul Scorțeni – 1 km de drum, paguba materială directă constituind suma de 303 002 lei,  - satul Coropceni – 1 km drum, paguba materială directă constituind suma de 55 360 lei.  Raionul Dondușeni:  - satul Țaul – au fost afectate acoperișurile a 14 case de locuit și a unui bloc cu cinci nivele, fiind deteriorate 715 foi de ardezie și distruse 113 m2 tablă metalică și 2 m3cherestea, paguba materială directă constituind suma de 169,1 mii lei.  Costul total al lucrărilor de reparații în toate cele 9 localități din raionul Telenești, conform devizelor întocmite și verificate de specialiști, constituie 9 117,25 mii lei, iar în satul Țaul, raionul Dondușeni – 489,59 mii lei.  La momentul solicitării, fondul de rezervă al raionului Telenești dispunea de o sumă de 482,0 mii lei, iar cel al raionului Dondușeni – de 52,7 mii lei. Aceste sume nu erau suficiente pentru lichidarea consecințelor calamităților naturale.  Totodată, autoritățile administrației publice locale de nivelul I din raionul Telenești și Dondușeni au alocat mijloace financiare în sumă de 26,0 mii lei pentru efectuarea lucrărilor urgente de curățare a drumurilor:  *- pentru satul Nucăreni, raionul Telenești* – 10 mii lei;  *- pentru satul Țaul, raionul Dondușeni* – 16 mii lei.  Astfel, prin decizia Comisiei pentru Situații Excepționale a Republicii Moldova s-a decis alocarea Consiliului sătesc Țaul, raionul Dondușeni a sumei de 388,99 mii lei pentru reparația acoperișului blocului locativ din strada Ștefan cel Mare și Sfânt, 75 și 100,6 mii lei – pentru reparația acoperișurilor a 14 case de locuit, cu repartizarea către beneficiarii finali enumerați în anexă.  **2.** La 11 iunie 2024 în municipiul Orhei a fost înregistrată calamitatea naturală „*Vijelii*”.  Urmare acesteia a fost afectat acoperișul, tavanul, pereții, vestiarele, holul și încăperile auxiliare ale sălii de sport a Liceului Teoretic „Alecu Russo”, Orhei, prejudiciul fiind estimat la 1 887,1 mii lei.  În luna iunie 2024, fondul de rezervă al Consiliului raional Orhei dispunea de suma 1781,5 mii lei. Drept urmare, Consiliul raional Orhei a alocat mijloace financiare în sumă de 1 300,0 mii lei pentru reparația acoperișului și 300,0 mii lei pentru reparația tavanului, pereților, holului și vestiarelor, precum și a încăperilor auxiliare ale sălii de sport. La moment, sursele financiare disponibile ale Consiliului raional sunt insuficiente pentru finisarea lucrărilor de reparație.  Pentru finisarea lucrărilor de reparație a vestiarelor, holului și încăperilor auxiliare ale sălii de sport, conform devizului de cheltuieli, întocmit și verificat de către specialiștii atestați în domeniu, este necesară alocarea mijloacelor financiare în sumă de  1 396,1 mii lei.  În acest sens, pentru soluționarea problemei create, în cadrul ședinței Comisiei pentru Situații Excepționale a Republicii Moldova, s-a decis alocarea mijloacelor financiare în sumă de 1 396,1 mii lei din fondul de intervenție al Guvernului.  **3.** La 11 iunie 2024, municipiul Orhei a fost afectat de calamitatea naturală *„Vijelii”.* Drept consecință a acesteia a fost deteriorat acoperișul Căminului pentru elevi nr. 2 al Instituției Publice Școala Profesională din Orhei, instituție subordonată Ministerului Educației și Cercetării. Urmare vijeliei au fost distruse 850 buc. foi de ardezie, 9 m2 sticlă, 34 m2 țiglă metalică și 2 m3 cherestea, paguba materială fiind estimată la suma de 1 885,3 mii lei.  În scopul restabilirii infrastructurii afectate de intemperie și asigurării siguranței elevilor cazați în instituție, în cadrul ședinței Comisiei pentru Situații Excepționale a Republicii Moldova din 16.10.2024, s-a decis alocarea Ministerului Educației și Cercetării a mijloacelor financiare din fondul de intervenție al Guvernului în sumă de 1 885,3 mii lei. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Proiectul prevede alocarea, din fondul de intervenție al Guvernului, a mijloacelor financiare în sumă de **12 888,24 mii lei**, pentru lichidarea consecințelor situațiilor excepționale cu caracter natural din localitățile afectate de calamitățile naturale din lunile iunie și iulie 2024, după cum urmează:  - Consiliului sătesc Chiștelnița, r-l Telenești – **6 366,75 mii lei**, pentru reparația/restabilirea drumurilor publice deteriorate ca urmare a situației excepționale cu caracter natural „*Ploi torențiale cu grindină*” produsă la 11 iunie 2024;  - Consiliului sătesc Crăsnășeni, r-l Telenești – **883,26 mii lei**, pentru reparația/restabilirea drumurilor publice deteriorate ca urmare a situației excepționale cu caracter natural „*Ploi torențiale cu grindină*” produsă la 11 iunie 2024;  - Consiliului comunal Suhuluceni, r-l Telenești – **387,2 mii lei**, pentru reparația/restabilirea drumurilor publice deteriorate ca urmare a situației excepționale cu caracter natural „*Ploi torențiale cu grindină*” produsă la 11 iunie 2024;  - Consiliului sătesc Ciulucani, r-l Telenești – **368,8 mii lei**, pentru reparația/restabilirea drumurilor publice deteriorate ca urmare a situației excepționale cu caracter natural „*Ploi torențiale cu grindină*” produsă la 11 iunie 2024;  - Consiliului sătesc Nucăreni, r-l Telenești – **352,14 mii lei**, pentru reparația/restabilirea drumurilor publice deteriorate ca urmare a situației excepționale cu caracter natural „*Ploi torențiale cu grindină*” produsă la 11 iunie 2024;  - Consiliului sătesc Coropceni, r-l Telenești – **174,4 mii lei,** pentru reparația/restabilirea drumurilor publice deteriorate ca urmare a situației excepționale cu caracter natural „*Ploi torențiale cu grindină*” produsă la 11 iunie 2024;  - Consiliului comunal Ghiliceni, r-l Telenești – **142,8 mii lei**, pentru reparația/restabilirea drumurilor publice deteriorate ca urmare a situației excepționale cu caracter natural „*Ploi torențiale cu grindină*” produsă la 11 iunie 2024;  - Consiliului comunal Tîrșiței, r-l Telenești – **138,9 mii lei,** pentru reparația/restabilirea drumurilor publice deteriorate ca urmare a situației excepționale cu caracter natural „*Ploi torențiale cu grindină*” produsă la 11 iunie 2024;  - Consiliului sătesc Țaul, r-l Dondușeni – **388,99 mii lei,** pentru reparația acoperișului blocului locativ cu 5 nivele din strada Ștefan cel Mare și Sfânt, 75 și **100,6 mii lei** pentru reparația acoperișului a 14 case de locuit,deteriorate ca urmare a situației excepționale cu caracter natural „*Ploi torențiale cu grindină și cu vânt puternic”* din 17 iulie 2024, cu repartizarea către beneficiarii finali enumerați în anexă;  - Consiliului raional Orhei – **1 396,1 mii lei,** pentru acoperirea cheltuielilor de reparație a sălii sportive a Instituției Publice Liceul Teoretic „Alecu Russo” din Orhei, deteriorate ca urmare a situației excepționale cu caracter natural „*Vijelie”* din 11 iunie 2024;  - Ministerului Educației și Cercetării – **1 885,3 mii lei,** pentru reparația acoperișului căminului pentru elevi nr. 2 al Instituției Publice Școala Profesională din Orhei, deteriorat ca urmare a situației excepționale cu caracter natural „*Vijelie”* din11 iunie 2024.  Ministerul Finanțelor va efectua plata mijloacelor financiare în baza documentelor prezentate de către autoritățile beneficiare de mijloacele financiare alocate, în conformitate cu prevederile punctului 16 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015.  Totodată, în condițiile în care proiectul poartă un caracter important și are drept scop lichidarea consecințelor situațiilor excepționale, în condițiile art. 56 alin. (3) din Legea nr. 100/2017 cu privire la actele normative, se propune intrarea în vigoare a acestuia la data publicării în Monitorul Oficial al Republicii Moldova.  De menționat că, intrarea în vigoare a proiectului la data publicării va permite alocarea mijloacelor financiare corespunzătoare, cât și organizarea și finisarea mai rapidă a lucrărilor de restabilire a infrastructurii, fapt ce va permite asigurarea siguranței cetățenilor și revenirea acestora la situația anterioară.  Suplimentar, în condițiile schimbărilor climatice, respectiv a modificării bruște a situației meteorologice, executarea cât mai rapidă a lucrărilor de reabilitare va spori reziliența infrastructurii și va permite reducerea gradului de deteriorare a acesteia. |
| 3.2. Opțiunile alternative analizate și motivele pentru care acestea nu au fost luate în considerare |
| În procesul elaborării proiectului de act normativ nu au fost identificate și analizate alte alternative. |
| **4. Analiza impactului de reglementare** |
| 4.1. Impactul asupra sectorului public |
| Nu este aplicabil. |
| 4.2. Impactul financiar și argumentarea costurilor estimative |
| Implementarea proiectului presupune alocarea din bugetul de stat (fondul de intervenție al Guvernului) a mijloacelor financiare în sumă de **12 888,24 mii lei,** mijloace ce vor fi utilizate pentru lichidarea consecințelor situațiilor excepționale care s-au produs în raioanele Telenești, Dondușeni și Orhei în lunile iunie și iulie curent.  Suma mijloacelor financiare a fost stabilită urmare evaluării pagubelor produse în urma situațiilor excepționale și întocmirii, de către specialiștii atestați în domeniu, a devizelor de cheltuieli. Documentele confirmative au fost examinate în cadrul ședinței Comisiei pentru Situații Excepționale a Republicii Moldova din 16.10.2024. |
| 4.3. Impactul asupra sectorului privat |
| Nu este aplicabil. |
| 4.4. Impactul social |
| Proiectul actului normativ are un impact social major, având drept scop lichidarea consecințelor situațiilor excepționale. Urmare aprobării acestuia, va deveni posibilă reabilitarea drumurilor locale din comunele Suhuluceni, Ghiliceni, Târșiței și satele Chiștelnița, Crăsnășeni, Ciulucani, Nucăreni, Scorțeni, Coropceni a raionului Telenești, care au fost deteriorate drept urmare a situației excepționale cu caracter natural *„Ploi torențiale cu grindină”* produsă la 11 iunie 2024.  Reparația drumurilor va permite restabilirea infrastructurii, dar și revenirea la regimul normal de viață al locuitorilor din localitățile menționate.  Din rândul beneficiarilor proiectului vor face parte și locuitorii satului Țaul, raionul Dondușeni. Ploile torențiale cu grindină și cu vânt puternic din 17 iulie 2024 au cauzat prejudicii fondului locativ, afectând acoperișurile a 14 case de locuit și a unui bloc cu 5 nivele.  La fel, beneficiari ai proiectului vor fi și elevii cazați în Căminul nr. 2 pentru elevi al Instituției Publice Școala Profesională din Orhei, acoperișul căruia a fost grav avariat în urma vijeliei din 11 iunie 2024.  De asemenea, de reparația acoperișului, tavanului, pereților, vestiarelor și încăperilor auxiliare a sălii de sport va beneficia Liceul Teoretic „Alecu Russo” din Orhei.  Astfel, elevii acestuia își vor putea continua procesul de studii în condiții sigure și se vor bucura de lecțiile de sport fără a fi supuși riscului. |
| 4.4.1. Impactul asupra datelor cu caracter personal |
| Deși anexa la proiect conține o listă cu nume și prenume de persoane, acesta a fost expusă în scopul indicării beneficiarilor finali ai mijloacelor financiare care urmează a fi alocate din fondul de intervenție al Guvernului, drept rezultat al identificării acestora drept subiecți care au suferit de pe urma consecințelor situației excepționale produsă în satul Țaul, raionul Dondușeni la 17 iulie 2024. |
| 4.4.2. Impactul asupra echității și egalității de gen |
| Proiectul nu are impact asupra echității și egalității de gen. Beneficiari ai proiectului sunt persoanele din localitățile afectate sau care au tangență cu acestea, fără a implica careva criterii de discriminare. |
| 4.5. Impactul asupra mediului |
| Nu este aplicabil. |
| 4.6. Alte impacturi și informații relevante |
| Nu este aplicabil. |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil. |
| **6. Avizarea și consultarea publică a proiectului actului normativ** |
| În corespundere cu prevederile art. 20 din Legea nr. 100/2017 cu privire la actele normative, precum și în baza art. 9 din Legea nr. 239/2008 privind transparența în procesul decizional, anunțul privind inițierea elaborării proiectului hotărârii Guvernului a fost plasat pe platforma guvernamentală [www.particip.gov.md](http://www.particip.gov.md) și pe pagina oficială a Ministerului Afacerilor Interne [www.mai.gov.md](http://www.mai.gov.md), la compartimentul „Transparența decizională/Inițierea elaborării actelor normative” și poate fi accesat la următorul link:  [https://particip.gov.md/ro/document/stages/\*/13354](https://particip.gov.md/ro/document/stages/*/13354)  Reieșind din importanța și impactul social al proiectului, în vederea urgentării intervenției statului în susținerea cetățenilor afectați de consecințele situațiilor excepționale, cu derogare de la art. 38 alin. (1) din Legea nr. 100/2017 cu privire la actele normative, termenul de avizare a acestuia a fost redus și stabilit la 1 zi lucrătoare.  Proiectul urmează a fi consultat cu Ministerul Educației și Cercetării, Ministerul Finanțelor și Ministerul Infrastructurii și Dezvoltării Regionale.  Urmare anunțării proiectului în procedură de avizare, în conformitate cu prevederile Legii nr. 239/2008 privind transparența în procesul decizional, Legii nr. 100/2017 cu privire la actele normative, Hotărârii Guvernului nr. 967/2016 cu privire la mecanismul de consultare publică cu societatea civilă în procesul decizional și ale Regulamentului Guvernului, aprobat prin Hotărârea Guvernului nr. 610/2018, proiectul, împreună cu materialele aferente, va fi plasat spre consultări publice pe site-ul web oficial al Ministerului Afacerilor Interne [www.mai.gov.md](http://www.mai.gov.md), la capitolul *„Transparența”,* directoriul *„Consultări publice”* și pe portalul consultativ [www.particip.gov.md](http://www.particip.gov.md). |
| **7. Concluziile expertizelor** |
| În conformitate cu art. 34 alin. (3) din Legea nr. 100/2017 cu privire la actele normative proiectul va fi supus expertizei juridice și anticorupție. |
| **8. Modul de încorporare a actului în cadrul normativ existent** |
| Proiectul se încorporează în cadrul normativ existent, iar eventuala aprobare a acestuia nu va implica modificarea sau abrogarea unor acte normative. |
| **9. Măsurile necesare pentru implementarea prevederilor proiectului actului normativ** |
| Implementarea proiectului se va realiza de către autoritățile administrației publice locale din regiunile afectate și de către Ministerul Educației și Cercetării, în partea ce ține de valorificarea mijloacelor financiare alocate pentru reabilitarea acoperișului Căminului nr. 2 pentru elevii Instituției Publice Școala Profesională din Orhei.  Realizarea proiectului implică alocarea din fondul de intervenție al Guvernului a sumei de 12 888,24 mii lei.  Ministerul Finanțelor va efectua plata mijloacelor financiare în baza documentelor prezentate de către autoritățile beneficiare de mijloacele financiare alocate, în conformitate cu prevederile punctului 16 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015. |

**Secretară de stat Mariana LUCREȚEANU**